An Moarihansl hod ma fria an Bauan gnend, dea wo hoamli iwa dGrenz fu seim Grund waida gokat oda gmad hod und so eigentli schau auf nGrund fum Nochban gweakt hod. A bsondas odrada Moarihansl hod sogoa de Moarischdidl fasest, damid sei Grund gressa wiad. Des Moarischdidlfasezn hod ma natiali oiwai neta um an Meta oda zwoa mocha kina, wai sunst heds da Nochba gmeakt, owa iwa de Joa hod ma aso schau in aiganen Grund gscheit gressa mocha kina. An gauns genauen Katasta oda Grundbuach hods nemli domois nu ned gem. Waun owa da aundane draufkema is, hod des oft zu wüde Schdraidarain und Faindschoftn fian kina.